Αθήνα: 19.10.2015

Αρ. Πρωτ.: 2446

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Επείγοντα θέματα εκπαιδευτικών με αναπηρία και εκπαιδευτικών με παιδιά με αναπηρία**

Επανέρχεται στο θέμα των εκπαιδευτικών με αναπηρία και χρόνιες παθήσεις και των εκπαιδευτικών με παιδιά με αναπηρία ή χρόνιες παθήσεις η Εθνική Συνομοσπονδία Ατόμων με Αναπηρία (Ε.Σ.Α.μεΑ.), με επιστολή της προς τον υπουργό Παιδείας Νίκο Φίλη. Υπενθυμίζει μάλιστα ότι ως αξιωματική αντιπολίτευση ο ΣΥΡΙΖΑ υποστήριξε με σθένος τις προτάσεις της Ε.Σ.Α.μεΑ. για τα εκπαιδευτικά θέματα.

Η υπ’ αριθ. 131128/Ε1/20.08.2015 εγκύκλιος πρόσληψης αναπληρωτών και ωρομισθίων εκπαιδευτικών Ειδικής Αγωγής 2015-2016 αποκλείει συγκεκριμένες κατηγορίες εκπαιδευτικών με αναπηρία από την τοποθέτησή τους σε ΚΕΔΔΥ και στο πρόγραμμα εξειδικευμένης εκπαιδευτικής υποστήριξης για ένταξη μαθητών με αναπηρία (παράλληλη στήριξη). Πρόκειται φυσικά για κατάφωρη αδικία εις βάρος των εκπαιδευτικών με αναπηρία και συνιστά διάκριση, η οποία είναι αντίθετη με την κείμενη νομοθεσία και αποτελεί παραβίαση των δικαιωμάτων των ατόμων με αναπηρία, σύμφωνα και με την Διεθνή Σύμβαση για τα δικαιώματα των ατόμων με αναπηρία. Αναφέρεται χαρακτηριστικά: **«Οι εκπαιδευτικοί που έχουν απώλεια όρασης ή ακοής ή είναι τετραπληγικοί - παραπληγικοί με ποσοστό αναπηρίας 67% και άνω δεν μπορούν να δηλώσουν υποψηφιότητα για τις επιλογές που αναφέρονται στις περιπτώσεις γ και δ, δεδομένου ότι προσλαμβάνονται ως αναπληρωτές πλήρους ή μειωμένου ωραρίου με σχέση εργασίας ιδιωτικού δικαίου ορισμένου χρόνου μόνο σε ΣΜΕΑΕ και σε Τμήματα Ένταξης».**

Εκ παραλλήλου με την κατάργηση του Πίνακα Α, το εργασιακό μέλλον των εκπαιδευτικών με αναπηρία είναι καταδικασμένο.

**Η Ε.Σ.Α.μεΑ. επαναφέρει της προτάσεις της στον σύνδεσμο** [**http://is.gd/X62HVx**](http://is.gd/X62HVx)

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**